b'\n_START_ARTICLE_\nCasimir-effekten\n_START_PARAGRAPH_\nCasimir-effekten og Casimir-Polder-kraften er en fysisk kraft, som opst\xc3\xa5r fra kvantefelteffekter.  Det almindeligste eksempel er med to uladede metalplader, som placeres nogle mikrometer fra hinanden i vakuum.  If\xc3\xb8lge klassisk elektrodynamik skulle der ikke v\xc3\xa6re noget felt mellem pladerne, og dermed ingen kraft. _NEWLINE_If\xc3\xb8lge kvanteelektrodynamik derimod, kommer pladerne til at p\xc3\xa5virke m\xc3\xa6ngden af virtuelle fotoner i feltet mellem pladerne, hvilket giver ophav til en nettokraft, _NEWLINE_som kan enten attraktiv eller repulsiv afh\xc3\xa6ngig af pladernes form og placering._NEWLINE_Kraften kan m\xc3\xa5les, og er et sl\xc3\xa5ende eksempel p\xc3\xa5 en ren kvanteeffekt uden fortilf\xc3\xa6lde i klassisk fysik. _NEWLINE_Dette var dog ikke Casimirs oprindelige hensigt, og der findes flere m\xc3\xa5der at tolke f\xc3\xa6nomenet._NEWLINE_Casimir-effekten forudsagdes teoretisk af de hollandske fysikere Hendrik B. G. Casimir og_NEWLINE_Dirk Polder 1948, som ogs\xc3\xa5 foreslog en m\xc3\xa5de at m\xc3\xa5le den eksperimentielt. Eksperimentet i sin klassiske form bekr\xc3\xa6ftede den forudsagte effekt indenfor 15% af Casimirs beregning._NEWLINE_Eftersom kraftens styrke hurtigt aftager med afstanden, er den kun m\xc3\xa5lbar n\xc3\xa5r afstandet er ekstrem lille, men kan helt dominere vekselvirkningen mellem pladerne p\xc3\xa5 afstande under en mikrometer.  P\xc3\xa5 10 nanometers afstand kan kraften n\xc3\xa5 op til 100.000 Newton per kvadratmeter.'